పుంజుకున్న వృద్ధి రేటు..!
- రెండో త్రైమాసికానికి 6.3 శాతంగా నమోదు
- కీలకంగా నిలిచిన తయారీ, నిర్మాణ రంగాలు
- పెద్దనోట్ల రద్దు, జీఎస్టీ ప్రభావం తగ్గుతోంది..
- రానున్న రోజుల్లో మరింత మెరుగైన వృద్ధి: జైట్లీ
న్యూఢిల్లీ: నిర్మాణ రంగంలో పురోగమనం, జీఎస్టీ సంస్కరణ తరువాత వ్యాపార వాణిజ్య రంగాలు పుంజుకొంటుండడం వంటి అనుకూల అంశాల నేపథ్యంలో సెప్టెంబరు త్రామాసికానికి దేశం మెరుగైన జీడీపీ వృద్ధిరేటును నమోదు చేసినట్టు సర్కారు వెల్లడించింది. జులై-సెప్టెంబరు మధ్య కాలానికి వృద్ధిరేటు 6.3 శాతంగా నమోదైనట్టుగా ప్రభుత్వం ప్రకటించింది. అంతకు ముందు మొదటి త్రైమాసికంలో (ఏప్రిల్‌-జూన్‌) వృద్ధి మూడేండ్ల కనిష్టంగా 5.7 శాతానికి పడిపోయిన సంగతి తలిసిందే. ముఖ్యంగా నిర్మాణ రంగంలో వ ద్ధితో జులై-సెప్టెంబర్‌ మధ్య వ ద్ధిరేటు 6.3 శాతంగా నమోదైందని కేంద్ర గణాంకాశాఖ వెల్లడించింది. తయారీ రంగం, విద్యుత్‌, గ్యాస్‌, మంచినీటి సరఫరా, ట్రేడ్‌, హౌటల్స్‌, రవాణా, సేవల రంగాల్లో వ ద్ధిరేటు పెరిగింది. గనుల తవ్వకాలు, క్వారీ, వర్తకం, అతిథ్యపు రంగాల్లో వరుసగా 12.9 శాతం, 12.2 శాతం మేటి వృద్ధి నమోదు అయింది. రెండో త్రైమాసికంలో తయారీ రంగం ఉత్పాదకత 9.5 శాతం పెరగగా, వ్యవసాయ రంగం కేవలం 3.7 శాతం మాత్రమే వద్ధిని మాత్రమే నమోదు చేసింది. మరోవైపు నిర్మాణరంగంలో వద్ధి జీడీపీ వద్ధిరేటులో కీలకపాత్ర పోషించడం గమనించాల్సిన విషయమని ఆర్థిక మంత్రి అరుణ్‌జైట్లీ ట్విట్టర్‌లో వ్యాఖ్యానించారు. వద్ధిని పట్టాలెక్కించేందుకు ప్రభుత్వం చేపట్టిన సంస్కరణల ప్రభావం తయారీ రంగం పనితీరులో కనిపించిందని ఆయన తెలిపారు. జీఎస్టీ, నోట్ల రద్దు ప్రభావాలు మెల్లగా తొలగిపోతున్నాయని, రానున్న త్రైమాసికాల్లో వద్ధిరేటు పరుగులు పెడుతుందన్న విశ్వాసాన్ని ఆర్థికమంత్రి వ్యక్తంచేశారు.కలవరపెడుతున్న ద్రవ్యలోటు
దేశీయ ద్రవ్యలోటు ప్రమాద ఘంటికలను మోగిస్తోంది. అక్టోబర్‌ నాటికి భారత ద్రవ్యలోటు తారా స్థాయికి చేరుకుందని కంట్రోలర్‌ జనరల్‌ ఆఫ్‌ అకౌంట్స్‌ (సీజీఏ) ఒక నివేదికలో పేర్కొంది. 2017-18 ఆర్థిక సంవత్సరం బడ్జెట్‌ అంచనాలో నిర్దేశించుకున్న లక్ష్యంతో పోలిస్తే అక్టోబర్‌ చివరి నాటికే ద్రవ్యలోటు 96.1శాతానికి చేరువైందని పేర్కొంది. గతేడాది ఇదే సమయంలో ద్రవ్యలోటు బడ్జెట్‌ అంచనాల్లో 79.3శాతంగా నమోదు అయింది. ఆదాయ, వ్యయాల మధ్య అంతరాన్ని ద్రవ్యలోటుగా పరిగణిస్తుంటారు. ప్రస్తుత సంవత్సరం ఏప్రిల్‌ నుంచి అక్టోబర్‌ నాటికి ఈ లోటు రూ. 5.25లక్షల కోట్లుగా నమోదయిందని సీజీఏ నివేదికలో పేర్కొంది. సీజీఏ 2017-18 ఆర్థిక సంవత్సరానికి ఆదాయాన్ని రూ.15.154 లక్షల కోట్లుగా అంచనా వేసింది. ఇందులో అక్టోబర్‌ చివరి నాటికి రూ.7.29 లక్షల కోట్ల మేర ఆదాయం సమకూరింది. అయితే ఏప్రిల్‌ నుంచి అక్టోబర్‌ మధ్యలో ఖర్చులు మాత్రం రూ.12.92 లక్షల కోట్లకు పరగులెత్తాయి. ఆదాయ మార్గాలు తగ్గడంతో పాటు ఖర్చులూ భారీగా ఉండటం వల్లే ద్రవ్యలోటు పెరిగిందని సీజీఏ పేర్కొంది.
మీ స్నేహితులకు రికమెండ్ చెయ్యండి